Subject: Osaühing VKG Energia kemikaali käitamisloa nr OKK-04-15
From: "Ave Jalakas" <[email-masked]>
To: <[email-masked]>, <[email-masked]>
Cc: <[email-masked]>,Päästeamet <[email-masked]>
Date: Tue, 28 Oct 2025 14:24:02 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lp ettevõtte esindaja

Teavitasite 27.10.2025 Tarbijakaitse ja Tehnilise Järelevalve Ametit (TTJA) 
Tartu Maakohtu registriosakonnas 15.10.2025 tehtud kandest (ühendatava isiku 
kustutamiskanne) seoses Osaühinguga VKG Energia (10516395). Juhime 
tähelepanu, et kemikaaliseaduse alusel on TTJA poolt käitamisluba nr 
OKK-04-15 antud Osaühingule VKG Energia (10516395).

Pooleli on/oli Osaühingu VKG Energia Põhja SEJ käitamisloa riskianalüüsi 
kooskõlastamise menetlus, mille kohta TTJA-l on koostamisel otsus.

Palume esimesel võimalusel esitada TTJA-le taotlus kemikaali käitamisloa nr 
OKK-04-15 omaniku muutmiseks/ käitaja vahetuseks, et riskianalüüsi menetlust 
võimalusel lõpetada. Samuti palume kinnitada, et ka VKG OIL AS (registrikood 
10528765) on teadlik ja oma asjaajamises arvestanud Kohtla-Järve VKG Põhja 
soojuselektrijaamaga seotud kemikaalide käitlemisega ning käitlemisega 
seotud kohustuslikest ohutusmeetmetest, ennetavatest abinõudest ja võimalike 
kemikaalide käitlemisest tekkida võivate tagajärgede likvideerimise 
ressursivajadustest.

Kas 26.09.2025 kooskõlastatud teabelehel kajastatud kontaktisikud jäävad 
samaks? Kas Põhja SEJ kemikaali käitamisega seotud protsessid/tegevused uue 
loa omaniku korral on samad - st riskianalüüsi hinnangud jäävad samaks? 
Mõistliku aja jooksul on vaja kemikaaliseaduse kohased kohustuslikud 
dokumendid siiski uuendada tulenevalt juriidilisest käitaja vahetusest.

Palume uuendatud dokumendid saata TTJA tehnilise järelevalve infosüsteemi 
JVIS (https://jvis.ttja.ee/) kemikaalimooduli (Kemikaalid-Käitised-Kõik 
alamdokumendid-Esita dokumendid/Lisa uus – Salvesta-Esita) vahendusel.

Tulevikus, tasub kaaluda ka võimalust taotleda käitamisloa nr OKK-04-15 
kehtetuks tunnistamist, kui on esitatud keskkonnakaitseloa nr 
L.KKL.IV-204118 muutmise taotlus, mille raames hõlmatakse kõik KemS 
kohustuslikud dokumendid - lubade ühendamise taotlusega (KemS § 26 lg 2).

Jääme ootama ettevõtte taotlust omaniku muutmiseks ja täiendavaid selgitusi.

Lugupidamisega

	 Ave Jalakas
tehnikaosakonna peaspetsialist
+372 5690 4703 | [email-masked] | www.ttja.ee <http://www.ttja.ee/>
Tarbijakaitse ja Tehnilise Järelevalve Amet
Endla tn 10A, 10122 Tallinn